# Bėgiai

### Straipsnis iš Vikipedijos, laisvosios enciklopedijos.

Bėgių jungimas varžtais
Suvirinta bėgio siūlė

Geležinkelio bėgiai paprastai yra dvi lygiagrečios plieno juostos, kuriomis dažniausiai plieniniais riedmenimis rieda specialiai pritaikytos transporto priemonės – traukiniai. Palyginus su kitomis kelio rūšimis, bėgių paviršius yra labai lygus ir kietas, todėl juo riedant ratui trintis yra maža. Traukinio priešakinio paviršiaus plotas, palyginus su jo ilgiu, irgi gana mažas, todėl traukiniams būdingas ir santykinai nedidelis oro pasipriešinimas. Bėgiai reikalauja mažiau vietos: dviejų eilių geležinkelis pajėgus praleisti tokį pat keleivių ir krovinių srautą, kaip ir keturių eilių autostrada. Atstumas tarp bėgių gali būti įvairus – Anglijoje praeityje būta geležinkelių, kur šis atstumas viršijo net du metrus. 60 % pasaulio geležinkelių šis atstumas lygus 1435 mm (tai laikoma standartu). Siauresnius geležinkelius pigiau pastatyti, tačiau esant platesnei vėžei lengviau pasiekiamas didesnis traukinio greitis ir galimo vežti krovinio svoris. Dideliam greičiui galima pritaikyti ir siaurą geležinkelį, tačiau tuomet jo statyba būtų dar brangesnė. Siauriausių tikrų geležinkelių (ne geležinkelių modelių) šis atstumas tėra 600 mm. Seniau bėgių sekcijos dažniausiai būdavo susukamos varžtais. Šiuo metu jos suvirinamos, sudarant ištisinę plieno juostą, kuria traukinys važiuoja daug tyliau.

Rodomas puslapis "http://lt.wikipedia.org../../../b/%C4%97/g/B%C4%97giai.html"

Kategorija: Geležinkeliai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Česky
- Deutsch
- English
- Italiano
- Македонски
- ‪Norsk (nynorsk)‬